HR
3.7.2023.
Službeni list Europske unije
C 235/69
Tužba podnesena 16. svibnja 2023. – Symrise/Komisija (Predmet T-263/23) (2023/C 235/82) Jezik postupka: engleski Stranke Tužitelj: Symrise AG (Holzminden, Njemačka) (zastupnici: T. Kuhn, M. Rust, T.-M. Wienke, L. Bär i J. Jourdan, lawyers) Tuženik: Europska komisija
Tužbeni zahtjev Tužitelj od Općeg suda zahtijeva da: — poništi Komisijinu odluku C(2023) 1103 final od 10. veljače 2023.
kojom je naložena pretraga u društvu Symrise AG i svim njegovim izravno ili neizravno nadziranim društvima kćerima u skladu s člankom 20. stavkom 4.
Uredbe Vijeća (EZ) br.
1/2003 (1) (AT.40826 – Rose); — naloži Komisiji snošenje svih troškova postupka.
Tužbeni razlozi i glavni argumenti U prilog osnovanosti tužbe tužitelj ističe dva tužbena razloga. 1.
Prvi tužbeni razlog u kojem se navodi povreda tužiteljevih temeljnih prava na nepovredivost privatnih prostorija i privatnost kako su zajamčena člankom 7.
Povelje o temeljnim pravima.
Tužitelj tvrdi je odluka kojom je naložena pretraga u tužiteljevim službenim prostorima (i) arbitrarna jer Komisija nije raspolagala dostatnim indicijama na temelju kojih bi posumnjala da je tužitelj uključen u ikakvu povredu prava tržišnog natjecanja i (ii) predstavlja neproporcionalno zadiranje u njegova temeljna prava na nepovredivost privatnih prostorija i privatnost s obzirom na to da nije vremenski ograničena. 2.
Drugi tužbeni razlog u kojem se navodi povreda članka 20. stavka 4.
Uredbe (EZ) br.
1/2003 i Komisijine obveze obrazlaganja kao što je to propisano člankom 296. stavkom 2.
UFEU-a.
Tužitelj tvrdi da je odlukom povrijeđena Komisijina obveza da jasno i konkretno navede predmet pretrage, protivno članku 20. stavku 4.
Uredbe (EZ) br.
1/2003 i Komisijina obveza da svoje odluke jasno obrazloži.
Konkretnije, izričaj odluke je bio takav da tužitelj na temelju njega nije mogao razumjeti opseg pretrage i slijedom toga se koristiti svojim pravima obrane.
(1)
Uredba Vijeća (EZ) br.
1/2003 od 16. prosinca 2002.
o provedbi pravila o tržišnom natjecanju koja su propisana člancima 81. i 82.
Ugovora o EZ-u (SL 2003, L 1, str. 1.)
(SL, posebno izdanje na hrvatskom jeziku, poglavlje 8., svezak 1., str. 165. i ispravak SL 2016., L 173, str. 108.).
Tužba podnesena 11. svibnja 2023. – VDK/Komisija (Predmet T-265/23) (2023/C 235/83) Jezik postupka: njemački Stranke Tužitelj: Verband der Deutschen Kutter- und Küstenfischer e.V. (VDK) (Hamburg, Njemačka) (zastupnik: M. Waller, odvjetnik) Tuženik: Europska komisija